এলিমিনেশন চেম্বার (২০১২)
এলিমিনেশন চেম্বার (এছাড়াও জার্মানিতে নো ওয়ে আউট নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে। এটি এলিমিনেশন চেম্বার কালানুক্রমিকের অধীনে প্রচারিত তৃতীয় অনুষ্ঠান ছিল। এই অনুষ্ঠানটি ২০১২ সালের ১৯শে ফেব্রুয়ারি তারিখে মার্কিন যুক্তরাষ্ট্রের উইসকনসিনের মিলওয়াকির ব্রেডলি সেন্টারে অনুষ্ঠিত হয়েছে; যা ২০০৪ সালের ট্যাবু টুয়েসডের পর এই মাঠে ডাব্লিউডাব্লিউইর প্রথম অনুষ্ঠান ছিল। প্রাক-প্রদর্শনে একটিসহ মূল অনুষ্ঠান মিলিয়ে সর্বমোট ছয়টি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে জন সিনা অ্যাম্বুলেন্স ম্যাচে কেইনকে পরাজিত করেছে। অন্যান্য শীর্ষস্থানীয় ম্যাচে, ড্যানিয়েল ব্রায়ান ওয়ার্ল্ড হেভিওয়েট চ্যাম্পিয়নশিপের জন্য আয়োজিত এলিমিনেশন চেম্বার ম্যাচে সান্তিনো মারেল্লা, ওয়েড বেরেট, কোডি রোডস, বিগ শো ও দ্য গ্রেট খালিকে এবং ডাব্লিউডাব্লিউই ডিভাস চ্যাম্পিয়নশিপ ম্যাচে বেথ ফিনিক্স তামিনা স্নুকাকে পিনফলের মাধ্যমে পরাজিত করেছে।